CELEX: 32013D0222
Language: lv
Date: 2013-05-16 00:00:00
Title: 2013/222/ES: Komisijas Īstenošanas lēmums ( 2013. gada 16. maijs ), ar ko nosaka Savienības finansiālo ieguldījumu to izdevumu segšanā, kuri radušies Spānijai, 2009. gadā īstenojot putnu gripas apkarošanas ārkārtas pasākumus (izziņots ar dokumenta numuru C(2013) 2779)

18.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 134/19
            
         KOMISIJAS ĪSTENOŠANAS LĒMUMS
   (2013. gada 16. maijs),
   ar ko nosaka Savienības finansiālo ieguldījumu to izdevumu segšanā, kuri radušies Spānijai, 2009. gadā īstenojot putnu gripas apkarošanas ārkārtas pasākumus
   (izziņots ar dokumenta numuru C(2013) 2779)
   (Autentisks ir tikai teksts spāņu valodā)
   (2013/222/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. pantu,
   tā kā:
   
               (1)
            
            
               Saskaņā ar 84. pantu Finanšu regulā un 94. pantu Komisijas 2012. gada 29. oktobra Deleģētajā regulā (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (2) (turpmāk “piemērošanas noteikumi”) pirms izdevumu saistību uzņemšanās no Savienības budžeta ir jāpieņem finansēšanas lēmums, kurā izklāstītas ar izdevumiem saistītās darbības būtiskās sastāvdaļas un kuru pieņem iestāde vai institūcijas, kam iestāde ir deleģējusi šīs pilnvaras.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai pēc iespējas ātrāk palīdzētu izskaust putnu gripu, Savienībai būtu jāsniedz finansiālais ieguldījums to attaisnoto izdevumu segšanai, kas radušies dalībvalstīm. Minētā lēmuma 4. panta 3. punkta pirmajā un otrajā ievilkumā noteikts, kāda procentu likme jāpiemēro dalībvalstu izdevumiem.
            
         
               (3)
            
            
               Komisijas 2005. gada 28. februāra Regulas (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (3), 3. pantā paredzēti noteikumi par attaisnotiem izdevumiem, par kuriem var saņemt Savienības finansiālu atbalstu.
            
         
               (4)
            
            
               Ar Komisijas 2010. gada 5. marta Lēmumu 2010/148/ES par Savienības finansiālo atbalstu ārkārtas pasākumiem putnu gripas apkarošanai Čehijā, Vācijā, Spānijā, Francijā un Itālijā 2009. gadā (4) tika piešķirts Savienības finansiālais atbalsts ārkārtas pasākumiem, cita starpā, putnu gripas apkarošanai Spānijā 2009. gadā. Spānija 2010. gada 26. martā un 2010. gada 3. maijā saskaņā ar Regulas (EK) Nr. 349/2005 7. panta 1. un 2. punktu iesniedza oficiālu atmaksāšanas pieprasījumu.
            
         
               (5)
            
            
               Savienības finansiālais ieguldījums tiek izmaksāts ar nosacījumu, ka plānotie pasākumi ir faktiski veikti un ka iestādes noteiktajā termiņā sniegušas visu vajadzīgo informāciju. Komisijas Īstenošanas lēmums 2011/798/ES (5) paredz, ka pirmais maksājums EUR 500 000,00 apmērā būtu jāizmaksā kā daļa no Savienības finansiālā ieguldījuma.
            
         
               (6)
            
            
               Spānija atbilstīgi Lēmuma 2009/470/EK 3. panta 4. punktam bez kavēšanās informēja Komisiju un pārējās dalībvalstis par pasākumiem, kurus piemēroja saskaņā ar Savienības tiesību aktiem par paziņošanu un izskaušanu, kā arī par to rezultātiem. Kā noteikts Regulas (EK) Nr. 349/2005 7. pantā, atmaksāšanas pieprasījumam bija pievienots finanšu pārskats, apliecinājuma dokumenti, epidemioloģiskais ziņojums par katru saimniecību, kurā dzīvnieki nokauti vai iznīcināti, un attiecīgo revīziju rezultāti.
            
         
               (7)
            
            
               Komisijas dienesti veica revīziju atbilstīgi Regulas (EK) Nr. 349/2005 10. pantam. Komisijas konstatējumus, attaisnoto izdevumu aprēķina metodi un galīgos secinājumus paziņoja Spānijai 2012. gada 12. septembrī. Spānija piekrita ar 2012. gada 9. oktobra e-pasta vēstuli.
            
         
               (8)
            
            
               Tādējādi tagad iespējams noteikt Savienības finansiālā atbalsta kopējo summu, kas paredzēta to attaisnoto izdevumu segšanai, kuri radušies, 2009. gadā izskaužot putnu gripu Spānijā.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma summu to izdevumu segšanai, kuri saistīti ar putnu gripas apkarošanu Spānijā 2009. gadā, nosaka EUR 877 910,62 apmērā.
   2. pants
   Finansiālā ieguldījuma atlikumu nosaka EUR 377 910,62 apmērā.
   3. pants
   Šis lēmums ir finansēšanas lēmums Finanšu regulas 84. panta nozīmē, un tas ir adresēts Spānijas Karalistei.
   
      Briselē, 2013. gada 16. maijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 155, 18.6.2009., 30. lpp.
   
      (2)  OV L 362, 31.12.2012., 1. lpp.
   
      (3)  OV L 55, 1.3.2005., 12. lpp.
   
      (4)  OV L 60, 10.3.2010., 22. lpp.
   
      (5)  OV L 320, 3.12.2011., 45. lpp.